burgasdotpro/wikipedia huggingface dataset:
Sojuz T-6

Sojuz T-6 () bol sovietsky pilotovaný kozmický let v rámci programu Sojuz. Sojuz T-6 vyštartoval 24. júna 1982 z kozmodrómu Bajkonur k stanici Saľut 7. Na palube lode prileteli k stanici členovia sovietsko-francúzskej posádky Vladimir Džanibekov, Alexander Ivančenkov a Jean-Loup Chrétien.
Členovia posádky Sojuzu T-6 pracovali na pripravených experimentoch na kozmickej stanici a po týždni úspešne pristáli 2. júla 1982 v Kazachstane.
Priebeh letu.
Štart a spojenie so stanicou.
Štart lode prebehol 24. júna 1982 v 16:29:48 UTC z kozmodrómu Bajkonur v Kazašskej SSR. Sojuz T-6 sa dostal na obežnú dráhu a po samostatnom lete a niekoľkých úpravách dráhy sa priblížil ku kozmickej stanici. Približovací manéver riadil palubný počítač Sojuzu, vo vzdialenosti 900 m od stanice kvôli problémom s automatickým navádzacím systémom prevzal ručné riadenie Džanibekov a úspešne spojil Sojuz 25. júna 1982 o 17:46 UTC so zadným spojovacím uzlom Saľutu 7. Po kontrole hermetickosti spojenia posádka prestúpila do stanice, kde sa stretla s členmi základnej posádky Anatolijom Berezovojem a Valentinom Lebedevom. 
Experimenty.
Pre misiu Sojuz T-6 pripravili vedci rad experimentov: 
Pristátie.
Dňa 1. júla 1982 bol v rámci testov kozmickej lode Sojuz T-6 skúšobne zapálený na 69 s manévrovací motor, čím došlo k zvýšeniu obežnej dráhy orbitálneho komplexu. Nasledujúceho dňa kozmonauti Džanibekov, Ivančenkov a Chrétien prestúpili na palubu Sojuzu, uzavreli prielezy a po kontrole hermetickosti oddelili v 11:04 UTC Sojuz od Saľutu 7. Po začatí brzdiaceho manévru a odhodenie obytnej a prístrojovej sekcie vstúpila loď vo výške 100 km v 13:57 UTC do atmosféry a bez problémov pristála 2. júla 1982 v 14:21:10 UTC na území Kazachstanu 65 km severovýchodne od mesta Arkalyk.
David Redfern

David Redfern (* 7. jún 1936, Ashbourne, Spojené kráľovstvo – † 23. október 2014, Uzès, Francúzsko) bol britský fotograf, ktorý sa špecializoval na fotografovanie hudobníkov.
Počas osemdesiatych rokov pôsobil ako oficiálny fotograf pri koncertných turné speváka Franka Sinatru. Počas svojej kariéry fotografoval mnoho ďalších hudobníkov, medzi ktorých patria napríklad Bob Dylan, Miles Davis a Jimi Hendrix. Roku 1999 vydal knihu nazvanú "The Unclosed Eye". Roku 2008 predal svoje fotografie fotobanke Getty Images.
Zomrel na rakovinu v roku 2014 vo veku 78 rokov.
Sojuz T-7

Sojuz T-7 () bol sovietsky pilotovaný kozmický let v rámci programu Sojuz. Sojuz T-7 vyštartoval 19. augusta 1982 z kozmodrómu Bajkonur k stanici Saľut 7. Na palube lode bola aj druhá žena vo vesmíre, Svetlana Savická.
Priebeh letu.
Kozmická loď s trojčlennou posádkou odštartovala z kozmodrómu Bajkonur 19. augusta 1982. Loď mala pridelený volací znak Dnepr. O 25 hodín neskôr sa pripojila k orbitálnej stanici Saľut 7, kde už bola pripojená z druhej strany loď Sojuz T-5. Kým posádka sa zo stanice vrátila v Sojuze T-5, tak v Sojuze T-7 sa vrátili iní kozmonauti, Berezovoj s Lebedevom.
Snehová lavína v Nepále (2014)

Snehová lavína v Nepále je katastrofa z októbra 2014, ktorá mala za následok smrť najmenej 41 ľudí rôznych národností v okolí hôr Annapurna a Dhaulágirí v centrálnom Nepále. Nesezónne snehové búrky boli najhoršie za posledných desať rokov v tejto oblasti. 
Pozadie.
V roku 2013 dosiahla oblasť Annapurna viac ako 120 000 zahraničných návštevníkov. Október je najrušnejší mesiac v Nepále pre peších turistov a horolezcov.
Udalosti.
Snehová búrka bola najhoršia za posledných desať rokov, pričom napadlo 1,8 metra snehu za 12 hodín. Nečakanú snehovú búrku vyvolali výbežky cyklónu Hudhud. Nad Bengálskym zálivom sa vytvoril cyklón, ktorý sa dostal nad Indiu a pokračoval kolmo na Himaláje do vnútrozemia pevniny už vo forme tlakovej níže.
Búrka mala za následok smrť najmenej 41 ľudí s mnohými nezvestnými. Medzi mŕtvymi bolo najmenej 21 turistov z Kanady, Indie, Izraela, Nepálu, Poľska a Slovenska, ako aj miestni horskí vodcovia a pastieri jakov. 
Nečakaná lavína zasiahla pod osemtisícovou horou Dhaulágirí v Himalájach dvoch členov horolezecko-skialpinistickej expedície zo Slovenska Jána Matláka (60) a Vladimíra Švancára (58). Spolu s nimi zomreli aj traja Nepálčania, ktorí patrili do pomocného personálu tímu.
Panamerické majstrovstvá v softbale žien 2005

Panamerické majstrovstvá v softbale žien 2005 boli v poradí 6. Panamerické majstrovstvá v softbale žien, ktoré organizuje Panamerická softbalová konfederácia (CONPASA). Konali sa v Guatemala City, v Guatemale od 26. novembra4. decembra 2005, za účasti 14 tímov. Pôvodne sa mali na turnaji predstaviť aj družstvá Aruby, Bahám a Belize. Guatemala bola organizátorom panamerického šampionátu žien druhýkrát, keď pedtým hostila turnaj v roku 1994. Titul získalo šiestykrát za sebou družstvo USA, ktoré vo finále zvíťazilo nad Kanadou.
Tieto panamerické majstrovstvá tiež slúžili ako kvalifikácia na Panamerické hry 2007, ktoré hostilo brazílske Rio de Janeiro. Kvalifikovalo sa na ne 8 najlepších družstiev. Rovnako slúžili aj ako kvalifikácia na Majstrovstvá sveta 2006, ktoré sa uskutočnili v Číne. Na MS sa kvalifikovalo 5 najlepších družstiev.
Konečné poradie.
Pozn: Kuba sa neskôr účasti na MS vzdala.
Prírodný park Lysicko

Prírodný park Lysicko je chránená prírodná oblasť v Juhomoravskom kraji s rozlohou 40,2 km². Rozkladá sa v západnom a juhozápadnom okolí mestečka Lysice. Na západe nadväzuje na prírodný park Svratecká hornatina, na severe sa dotýka hranice prírodného parku Halasovo Kunštátsko.
Na území prírodného parku Lysicko sa, okrem iného, ​​nachádzajú prírodné pamiatky Lysická obora a Žižkův stůl a zrúcanina hradu Rychvald.
Květnice (Boskovická brázda)

Květnice je prírodná pamiatka charakterizovaná jedinečnosťou druhového bohatstva rastlín a živočíchov. Neobyčajná rozmanitosť druhov je daná polohou na rozhraní Boskovickej brázdy a Českomoravskej vrchoviny, veľmi členitým reliéfom a pestrou geologickou stavbou.
K často navštevovaným vyhliadkam patrí kremencová "Velká skála", ktorá turistov priťahuje svojimi ďalekými výhľadmi. Kopec Květnice je významnou mineralogickou lokalitou. Svojou krásou upútajú aj podzemné priestory niekoľkoposchodovej starej štôlne, jaskyne a priepasti.
Flóra a fauna.
Na svahoch Květnice sa vyskytuje množstvo vzácnych teplomilných druhov rastlín. Ide napríklad o oman hodvábny ("Inula oculus-christi"), kavyľ vláskovitý ("Stilpa capillata"), kavyľ pôvabný ("Stipa pulcherrima") , žltušku menšiu ("Thalictrum minus"), dúšku včasnú ("Thymus praecox") alebo dúšku holú ("Thymus glabrescens").
Neobyčajne bohatá je predovšetkým tunajšia fauna bezstavovcov, napr. kriticky ohrozená modlivka zelená. Podzemné krasové priestory Květnice sú významným zimoviskom 12 druhov netopierov vrátane vzácnych podkovára krpatého ("Rhinolophus hipposideros") a podkovára štíhlokrídleho ("Rhinolophus ferrumequinum").
Podzemie.
Pri úpätí Květnice v blízkosti tokov Besénku a Svratky sa nachádzajú staré niekoľkoposchodové štôlne po ťažbe baritu. Vo vyšších partiách leží niekoľko neveľmi rozsiahlych jaskýň, ktoré radíme do Tišnovského krasu. Medzi známe patria jaskyne "Pod Křížem" a "Květnická propast" 76,5 m hlboká, ktoré boli objavené zo štôlní na západnom úbočí kopca.
Najrozsiahlejšia a najkrajšia je Králova jeskyně, náhodne objavená v roku 1972, kde sa nachádzajú rôzne zvláštne tvary kvapľov. Brčková výzdoba dosahuje dĺžku až 160 cm. Niektoré časti jaskyne sú tak pozoruhodné, že sú uzavreté aj pre jaskyniarov.
Panamerické majstrovstvá v softbale žien 2009

Panamerické majstrovstvá v softbale žien 2009 boli v poradí 7. Panamerické majstrovstvá v softbale žien, ktoré organizuje Panamerická softbalová konfederácia (CONPASA). Konali sa v Maracay, v štáte Aragua, vo Venezuele od 31. júla9. augusta 2009, za účasti 20 tímov. Venezuela bola organizátorom panamerického šampionátu žien tretíkrát, keď pedtým hostila turnaj v rokoch 1991 a 2001. Dejiskom otváracieho ceremoniálu majstrovstiev bol štadión Estadio José Pérez Colmenares s kapacitou 13 000 divákov. Ďalšími dejiskami boli Estadio los Cachorros, Estadio los Samanes, Estadio Gabriel Santos Rios a Estadio Polideportivo las Delicias, na ktorom sa uskutočnili záverečné zápasy o medaily. Titul získalo siedmykrát za sebou družstvo USA, ktoré vo finále zvíťazilo nad Kanadou.
Tieto panamerické majstrovstvá tiež slúžili ako kvalifikácia na Panamerické hry 2011, ktoré hostila mexická Guadalajara. Kvalifikovalo sa na ne 8 najlepších družstiev. Ďalej slúžili ako kvalifikácia na Majstrovstvá sveta 2010, ktoré sa uskutočnili vo Venezuele. Rovnako slúžili aj ako kvalifikácia na Stredoamerické a karibské hry 2010 v portorickom Mayagüez.
Dobrá studně

Dobrá studně je prírodná pamiatka ev. č. 1464, ktorá sa nachádza v blízkosti obce Ochoz u Tišnova v okrese Brno-venkov. Správa AOPK ČR.
Ochrana.
Predmetom ochrany je pastvinná lada s vresom obyčajným a vemenníkom dvojlistým, hniezdisko vzácnej ľabtušky lúčnej, vo vodnej nádrži sa vyskytuje veľmi ohrozený mlok obyčajný.
Malužín

Malužiná je prírodná rezervácia ev. č. 630 severne od obce Bílovice nad Svitavou nad brehmi rieky Svitavy v okrese Brno-venkov. Oblasť spravuje AOPK ČR.
Ochrana.
Predmetom ochrany je ochrana prirodzených lesných spoločenstiev s výskytom cyklámenu európskeho "(Cyclamen europaeum)" na brnenskej vyvreline.
Návrší

Návrší je prírodná pamiatka ev. č. 885 blízko mesta Šlapanice, na východnom okraji mestskej časti Bedřichovice v okrese Brno-venkov. Oblasť spravuje AOPK ČR.
Do sústavy európsky významných lokalít NATURA 2000 bola zaradená ako EVL CZ 0620051 „Šlapanické slepence“ spoločne s tromi ďalšími neďalekými prírodnými pamiatkami (Andělka a Čertovka, Velký hájek a Horka) s cieľom ochrany stanovíšť vápnitých alebo bazických skalných trávnikov "Alysso – Sedion albi" a subpanónskych stepných trávnikov.
Ostreľovač (rozlišovacia stránka)

Ostreľovač môže byť:
Orgán činný v trestnom konaní

Orgán činný v trestnom konaní (zaužívaná skratka OČTK) je orgán verejnej moci, ktorý na základe právneho poriadku vykonáva trestné konanie.
Slovensko.
Na Slovensku definuje orgány činné v trestnom konaní § 10 ods. 1, 8, 9 a 10 Trestného poriadku (č. 301/2005 Z. z.). Patrí k nim:
Podľa od 1. januára 2006 zrušeného Zákona č. 141/1961 Zb. o trestnom konaní súdnom (trestného poriadku) sa medzi orgány činné v trestnom konaní zaraďovali aj súdy.
Česko.
V rámci § 12 ods. 1 a 2 Trestního řádu (č. 141/1961 Sb.) sa k orgánom činným v trestnom konaní () zaraďuje:
Poľsko.
V Poľsku tvorí orgány činné v trestnom konaní () súd, prokurátor a policajné orgány.
Údolí Oslavy a Chvojnice

Údolie Oslavy a Chvojnice je prírodná rezervácia. Nachádza sa na rozhraní krajov Vysočina a Juhomoravského na rieke Oslave od Námešťe nad Oslavou po Čučice a jej ľavostranného prítoku Chvojnice od Rapotic. 
Umiestnenie.
Ide o hlboko zarezané riečne údolia, kde si rieka razí cestu cez veľmi tvrdé granulitové horniny. To sa prejavilo vznikom početných skalísk, ktoré na mnohých miestach dodávajú údoliu Oslavy ráz kaňonu. Údolie je veľmi atraktívne pre turistické vychádzky, vedie ním niekoľko turistických značiek. V doline sa nachádza niekoľko chatových osád, vodných mlynov (Skřipinský, Senoradský a Ketkovický), romantických zrúcanín (Lamberk, Sedlec, Kraví hora a Levnov (čiže Ketkovický hrad) vypínajúci sa na skale nad sútokom Oslavy s Chvojnice). Nad údolím sa nachádza altán Gloriet a bočná strž "Divoká rokle" s početnými perejami a drobnými vodopádmi.
Fauna a flóra.
Na území rezervácie sa vyskytujú vo významnej miere zákonom chránená salamandra škvrnitá, ďalej kováčik a spriadač kostihojový, z rastlín potom dvojhrot zelený, jazýčkovec jadranský a poniklec veľkokvetý.
Turistika.
Turistické značky vedú turisticky náročnými terénmi pozdĺž rieky, na niekoľkých miestach je dokonca nutné rieku prebrodiť. Najlepší prístup je od Námešťe nad Oslavou (príchod možný vlakom po trati 240) a ďalej údolím po červenej turistickej značke cez zrúcaninu hradu Lamberk ku Skřipinskému a Senoradskému mlynu a odtiaľ cez zrúcaninu hradu Levnov do Rapotic alebo do Oslavan.
Alfred Wertheimer

Alfred Wertheimer (* 16. november 1929, Coburg, Nemecko − † 19. október 2014, New York, New York, USA) bol americký fotograf.
Narodil sa v nemeckom meste Coburg, odkiaľ vo svojich šiestich rokoch s rodinou utiekol pred nacistickým režimom do New Yorku. Študoval obor reklamného dizajnu na Cooper Union. V marci 1956 ho kontaktovalo hudobné vydavateľstvo RCA Records s tým, či by mohol fotografovať ich nový objav, speváka Elvisa Presleyho. Súhlasil a počas nasledujúcich rokov vydal približne 2 500 jeho fotografií. Roku 1969 bol jedným z kameramanov, ktorí natáčali film "Woodstock" na rovnomennom hudobnom festivale. 
Zomrel v roku 2014 vo veku 84 rokov.
Flashlight

„Flashlight“ je skladba anglického drum and bassového producenta DJa Fresha z jeho nadchádzajúceho štvrtého albumu. Bola vydaná ako singel dňa 28. septembra 2014 v Spojenom kráľovstve. Na skladbe sa vokálne podieľala anglická speváčka Ellie Goulding, pričom sa tiež skladba objavila na jeje albume "Halcyon Days" (2013), ktorý je reedíciou jej albumu "Halcyon" (2012).
Future garage

Future garage je žáner elektronickej tanečnej hudby, ktorý v sebe spája viacero vplyvov žánru UK garage a jemnejšie prvky 2-step garage.
História.
Žáner bol popísaný ako dôsledok vplyvu UK garage, dark swingu, 2-step garage a trapu, z čoho vzniká futuristický a často neusporiadaný moderný rytmický štýl. Tiež bol opísaný ako vhodnejší na domáce počúvanie ako UK garage.
Březina (prírodná pamiatka)

Březina je prírodná pamiatka ev. č. 1438 blízko obce Lelekovice v okrese Brno-venkov. Oblasť spravuje AOPK ČR.
Ochrana.
Predmetom ochrany je pôvodná geobiocenóza lesných porastov a vzácna kvetena vrátane všetkých ďalších prírodných javov nachádzajúcich sa na tomto území.
Heineken Tower Stage

Heineken Tower Stage je divadlo, ktoré sa nachádza v bratislavskej budove Tower 115. Divadlo sa profiluje na hudbu a tanec, ponúka „tanečné, ale aj hudobno-dramatické, muzikál, či dokonca un-plug verziu koncertu niektorých slovenských hudobných kapiel“. Divadlo bolo založené v roku 2008. Spolumajiteľom a mentorom divadla je Ján Ďurovčík.
Heineken Tower Stage je od roku 2008 domovskou scénou Slovenského divadla tanca.
Kapacita divadla je 372 miest vrátane balkóna a bočných balkónov.
Holé vrchy

Holé vrchy je prírodná rezervácia ev. č. 5614 v okolí rovnomennej kóty v Adamovskej vrchovine, v katastrálnom území obce Lelekovice v okrese Brno-venkov. Oblasť spravuje AOPK Brno.
Predmetom ochrany sú prírode blízke lesné spoločenstvá na podloží hornín brnianskeho masívu, prevažne granodioritmi s výskytom vzácnych teplomilných a kalcifilných druhov rastlín v bylinnom poschodí.
Babí lom (Kyjovská pahorkatina)

Babí lom () (nazývaný aj "Strážovský kopec" alebo "Stražovják") je najvyšší vrch Kyjovskej pahorkatiny. Nachádza sa v podcelku Věteřovská vrchovina, ktorá sa rozprestiera na západ od Kyjova na južnej Morave.
Najvyšší vrch pahorkatiny je zďaleka viditeľný a vďaka vysielaču na vrchole ľahko identifikovateľný. Z väčšej časti zalesnený vrchol je prístupný po asfaltovej ceste z obce Strážovice alebo zeleno značenej turistickej trase z rovnakej obce či zo Sobůlek. Dobrý výhľad je predovšetkým južným smerom. V posledných rokoch bola plánovaná výstavba veľkej rozhľadne na vrchole, ale tá sa zatiaľ neuskutočnila.
Vysielač Babí lom.
Stavba kovovej, 60 m vysokej konštrukcie pre šírenie rozhlasového signálu bola pôvodne vojenským objektom. V 90. rokoch bol armádou odpredaný a začal sa používať na šírenie TV a rádiového FM signálu. Po prechode TV vysielania do digitálneho režimu bolo ukončené šírenie televíznych staníc. Poloha vysielača a vysoký vyžiarený výkon umožňuje príjem signálu na veľkej časti juhovýchodnej Moravy, severovýchodného Rakúska a juhozápadného Slovenska.
Najbližšie vysielače.
Najbližšie okolité vysielače a vzdialenosť k nim:
Chris Pratt

Chris Pratt (* 21. jún 1979, Virginia, Minnesota, USA) je americký herec známy najmä svojimi rolami v televíznych seriáloch ("Parks and Recreation", "Everwood"). V roku 2013 získal jednu z hlavných rolí v pripravovanom snímku "Jurský park 4" (2015).
9. júla 2009 sa na Bali oženil so známou herečkou Annou Farisovou. V auguste 2012 sa im narodil syn.
Kyjovská pahorkatina

Kyjovská pahorkatina je geomorfologický celok na Morave v Středomoravských Karpatoch. Najvyšším bodom je Babí lom vo Věteřovskej vrchovine. Členitá pahorkatina je vytvorená z paleogénnych flyšových súvrství.
Ochrana prírody.
Prírodné pamiatky:
Zotrvačník

Zotrvačník je mechanické zariadenie akumulujúce energiu do formy kinetickej energie rotujúceho telesa. Zotrvačník je symetrické teleso, ktoré má vzhľadom na svoju os symetrie veľký moment zotrvačnosti a môže sa okolo tejto osi otáčať tak, že jeden bod osi je upevnený.
Rotujúce teleso, môže konať prácu zmenou svojej uhlovej rýchlosti. Slúži na akumulovanie a rekuperovanie energie, na vyrovnávanie nerovnomernosti chodu rotačných mechanizmov a strojov.
Technicky je zotrvačník tuhé teleso s veľkým momentom zotrvačnosti (zvyčajne osovo súmerné), ktoré sa môže otáčať.
Energia zotrvačníka.
Kinetická energia "E"k viazaná v rotujúcom zotrvačníku sa vypočíta podľa nasledujúceho vzorca:
kde "J" je moment zotrvačnosti telesa vzhľadom na os otáčania, "ω" je uhlová rýchlosť, s ktorou sa teleso otáča. Pretože je uhlová rýchlosť priamo úmerna frekvencii (formula_1), je možné použiť aj vzorec:
kde "f" je frekvencia otáčania v otáčkach za sekundu.
Levnov

Levnov alebo Ketkovický hrad je zrúcanina hradu medzi obcami Senorady a Ketkovice v okrese Brno-venkov. Jeho zvyšky sú chránené ako kultúrna pamiatka Českej republiky.
Poloha.
Zrúcanina sa nachádza na 120 metrov vysokom skalnom ostrohu nad riekami Oslavou a Chvojnicou v blízkosti ich sútoku. Priamo pod hradnou skalou sa nachádza Ketkovický mlyn. Hrad sa nachádza na turistickej značke tri kilometre južne od obce Ketkovice a v jej katastrálnom území a je súčasťou prírodnej rezervácie Údolí Oslavy a Chvojnice. Z hradu je výhľad na údolie rieky Oslavy, zrúcaninu hradu Kraví Hora, Malú skalu na protiľahlom riečnom brehu a tiež jadrovú elektráreň Dukovany.
Dejiny.
Názov Levnov získala zrúcanina hradu znovu späť až v roku 1970. Vtedy bol identifikovaný na základe zápisov v archiváliách, do tej doby sa nevedelo, kde Levnov stával. Hrad bol postavený na začiatku vlády Karola IV. Lévom z Levnova (podľa ktorého nesie meno Levnov). Neskôr slúžil na ochranu tovaru třebíčskeho kláštora. Po čase klesol jeho význam a bol majiteľmi opustený, ako mnoho iných. Šľachta si stavala pohodlnejšie sídla. Rozhodnutím Moravského zemského snemu bol hrad vykúpený a spolu s ostatnými určený na zbúranie. Dôvodom pre toto rozhodnutie bolo zamedziť usídľovaniu lúpežných rytierov, ktorí odtiaľ plienili okolie. Preto bol hrad v roku 1442 obľahnutý zemskou hotovosťou, dobytý (vraj sa posádka hradu vzdala za voľný odchod do Rakús) a zborený.
The Ballroom Blitz

„The Ballroom Blitz“ je skladba, ktorú napísali Nicky Chinn a Mike Chapman a pôvodne ju nahrala britská rocková skupina The Sweet. Skladba bola inšpirovaná incidentom, ktorý sa stal dňa 27. januára 1973 počas ich vystúpenia v Grand Hall v meste Kilmarnock v Škótsku kde bola skupina nútená opustiť pódium kvôli veľkému prívalu fliaš z publika. skladba bola tiež mnohokrát použitá ako základ pre coververzie alebo slúžila ako základ pre iné skladby. Úvodný gitarový a bicí riff je podobný skladbe „Let's Stomp“ od Bobbyho Comstocka z roku 1963.
Litenčická pahorkatina

Litenčická pahorkatina je geomorfologický celok na Morave v Středomoravských Karpatoch. Najvyšším bodom je Hradisko s výškou a členitá pahorkatina je vytvorená z paleogénnych flyšových súvrství, sčasti prekrytých sprašou.
By the Way

„By the Way“ je skladba americkej funk rockovej skupiny Red Hot Chili Peppers. Je prvým singlom z ich ôsmeho štúdiového albumu "By the Way". Skladba sa stala ich šiestym hitom na 1. mieste v rebríčku Modern Rock Tracks, kde sa na vrchole udržal 14 týždňov. Takisto sa dostala na 1. miesto v rebríčku Mainstream Rock Tracks, kde sa udržala 7 týždňov.
Majstrovstvá Európy v korfbale 1998

Majstrovstvá Európy v korfbale 1998 boli 1. Majstrovstvá Európy v korfbale, ktoré organizovala Medzinárodná korfbalová federácia (IKF). Konali sa v Estoril, v Portugalsku v dňoch od 16.19. apríla 1998, za účasti 8 tímov. Titul získalo , ktoré vo finálovom zápase zvíťazilo nad . 
Turnaj zároveň slúžil ako kvalifikácia na Majstrovstvá sveta 1999, ktoré sa uskutočnili v Austrálii. Kvalifikovalo sa na ne 5 najlepších družstiev, pričom Holandsko malo učasť ako aktuálny majster sveta dopredu zabezpečenú.
Železničná trať Pečky – Kouřim

Železničná trať Pečky – Kouřim (v cestovnom poriadku označená číslom 012) je regionálna železničná trať v Stredočeskom kraji.
Trať je dlhá 16 km a vedie z Pečiek do Kouřimi cez Bošice, kde odbočuje trať 013 do Bečvár.
Dejiny.
List povolenia Františka Jozefa Prvého zo dňa 28. augusta 1880 daný ku stavbe a užívaniu železnice miestnej zo štace Pečské cez Radim, Plaňany a Votelec do Zásmuk s odvetvami do Kouříma ak cukrovaru Karlstálskému blízko Svojšic požičiaval koncesiu priv. rakúskej železnici štátnej. Spoločnosť jest povinná stavbu železníc do novembra 1881 dovŕšiť, všeobecnú jazdu po nejh uvaliť a po všetok čas koncesie neprerušene po nich jazdiť.
Na trati bola zahájená prevádzka 15. februára 1882. K 1. januáru 1908 bola spoločnosť zoštátnená.
V roku 1884 (1881?) bola otvorená odbočná trať Bošice - Svojšice o dĺžke 2,3 km, ktorá slúžila iba nákladnej doprave. Jedna vetva tejto trate viedla k cukrovaru Karlov, druhá vetva k dvoru Nouzov pravdepodobne bola len rozostavaná a nebola dokončená. 1. januára 1908 bola trať zoštátnená, roku 1916 bol jej status zmenený na vlečku, roku 1926 bola táto odbočná trať zrušená. Začiatok niekdajšej trate slúži dnes ako časť vlečky skladu Správy štátnych hmotných rezerv BOLETEX.
V roku 1953 došlo k preloženiu časti trate na výjazde z Peček.
V roku 2013 došlo pri záplavách k významnému poškodeniu trate v súvislosti s extrémnym prietokom na rieke Výrovke. Dráhové teleso a mosty cez Výrovku tvorili zábranu prúdiacej vode, v úseku Chroustov (Radim) - Chotutice došlo na niekoľkých úsekoch k vymletiu dráhového telesa. Opravy boli zahájené bezprostredne.
Vozidlá.
Prevádzka osobnej dopravy je zaisťovaná motorovými vozňami, skôr vozňami radu 801, dnes sú do pravidelnej osobnej prevádzky nasadzované výhradne vozidlá radu 810. Pri občasných historických jazdách sú na trať nasadzované ako parné lokomotívy radu 310.0 tak motorové vozne radu 801 a 830.
Detektív

Detektív (z ) je profesionálny vyšetrovateľ trestných činov vo verejnej (obvykle policajnej) alebo v súkromnej službe (súkromný detektív). Detektívi v súkromnej službe sa zaoberajú aj vyšetrovaním prípadov, ktoré nie sú predmetom trestného práva, napr. zisťovaním skutočností, ktoré môžu slúžiť ako dôkazný prostriedok pri súdnom alebo správnom konaní, získavaním údajov o protiprávnom konaní ohrozujúcom obchodné tajomstvo a pod.
Etymológia.
Výraz „detektív“ pochádza z ang. podstatného mena „detective“ (skrátený tvar pre "detective police", zaužívaný v 50. rokoch 19. storočia), pôvodne prídavného mena (30. – 40. roky 19. storočia) utvoreného od slovesa „detect“ príponou „-ive“, Sloveso „detect“ bolo do angličtiny prebraté začiatkom 15. storočia z lat. „detectus“, ktoré je patricípiom perfekta pasíva od slovesa „detegere“ (odkrývať, odhaľovať, obnažovať; odhaľovať, objavovať – napr. „detecta fides“ - odhalená zrada).
Detektívi vo verejnej službe.
Slovensko.
Štatút Mestskej polície Šahy umožňoval v rokoch 20042012 používať príslušníkovi vyšetrovacieho oddelenia pred hodnosťou oslovenie „detektív“.
Detektívi v súkromnej službe.
Slovensko.
Možnosť prevádzkovania detektívnej služby na Slovensku upravuje zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti), ktorý ju zaraďuje k druhom bezpečnostnej služby. § 4 ods. 1 uvedeného zákona do náplne činnosti detektívnej služby zaraďuje:
Železničná trať Bošice – Bečváry

Železničná trať Bošice – Bečváry (v cestovnom poriadku označená číslom 013) je regionálna železničná trať v Stredočeskom kraji.
Prevádzkovateľom dráhy je Správa železnic. KŽC Doprava tu vždy v sobotu a nedeľu od 1. júna do 29. septembra prevádzkuje "Podlipanský motoráček", na ktorý nasadzuje motorový vozeň 831. 
Dejiny.
List povolenia Františka Jozefa Prvého zo dňa 28. augusta 1880 daný ku stavbe a užívaniu železnice miestnej zo štace Pečskej cez Radim, Plaňany a Votelec do Zásmuk s odvetvami do Kouříma a k cukrovaru Karlstálskému blízko Svojšic požičiaval koncesiu priv. rakúskej železnici štátnej. Spoločnosť jest povinná stavbu železníc do novembra 1881 dovŕšiť, všeobecnú jazdu po nich uvaliť a po všetok čas koncesie neprerušene po nich jazdiť.
Dráha bola prevádzkovaná s pravidelnou dopravou od februára 1882.
Traťový úsek Zásmuky – Bečváry bol vystavaný a prevádzkovaný od roku 1887 ako vlečka, na verejnú trať bol premenený roku 1901.
K 1. januáru 1908 bola celá trať Pečky – Bečváry zoštátnená.
Majstrovstvá Európy v korfbale 2002

Majstrovstvá Európy v korfbale 2002 boli v poradí 2. Majstrovstvá Európy v korfbale, ktoré organizovala Medzinárodná korfbalová federácia (IKF). Konali sa v štyroch katalánskych mestách: Badalona, Mataró, Sant Boi de Llobregat a Terrassa, v dňoch od 31. marca7. apríla 2002, za účasti 10 tímov. Holandsko a Belgicko, ako dva najlepšie celky z ME 1998, nastúpili až od štvrťfinálových zápasov. Nováčikmi turnaja boli družstvá Maďarska a domáceho Katalánska. Svoj druhý titul získalo , ktoré vo finálovom zápase zvíťazilo nad . 
Dohoda o usporiadaní šampionátu medzi IKF a Katalánskou korfbalovou federáciou bola podpísaná v decembri 2001. Dejiskami zápasov boli štyri arény v štyroch rôznych mestách: Pavelló de Can Jofresa v Terrasse, Pavelló de Llefià v Badalone, Col.legi Valldemia de Mataró v Mataró a El Pavelló de la Parellada v Sant Boi de Llobregat.
Turnaj zároveň slúžil ako kvalifikácia na Majstrovstvá sveta 2003, ktoré sa uskutočnili v Holandsku. Kvalifikovalo sa na ne najprv najlepších 8 družstiev, pričom prvé 4 družstvá postúpili priamo do 2. kola MS. Neskôr sa kvóta pre Európu zvýšila na 10 družstiev.
Ľubica Vargicová

Ľubica Vargicová (* 21. jún 1968, Bratislava) je slovenská operná speváčka (soprán). 
Životopis.
Študovala na Konzervatóriu a neskôr na VŠMU v Bratislave u profesorky Vlasty Hudecovej . Spolu s manželom, hudobníkom Martinom Vargicom, žije v Bratislave a má tri deti.
Už ako poslucháčka VŠMU hosťovala v Slovenskom národnom divadle ako Kráľovná noci v Čarovnej flaute alebo ako Violeta v Traviate. Neskôr sa stala riadnou členkou súboru a predstavila sa v rôznych úlohách, kde využila svoj koloratúrny soprán. Na medzinárodnej scéne sa prvýkrát úspešne predstavila na Salzburskom festivale v postave Olympie v Offenbachových Hoffmannových poviedkach v roku 2003. Krátko na to spievala vo Viedenskej štátnej opere v titulnej postave Belliniho La Somnambulla.
Ľubica Vargicová sa pravidelne objavuje na významných operných scénach v Mníchove, Zürichu, Berne, Prahe, Budapešti, Berlíne, Lime atď. Vo Viedni spievala s veľkým úspechom Gildu vo Verdiho Rigolettovi, v Hamburgu Violetu v Traviate.
Marek Ormandík

Marek Ormandík (* 19. december 1968, Bratislava) je slovenský výtvarník.
Životopis.
Základnú školu navštevoval v Kremnici. Strednú umeleckú školu (SUPŠ) absolvoval v Bratislave a ďalej študoval voľnú grafiku a knižnú tvorbu u doc. Lebiša, prof. Rumanského, prof. Kállaya na VŠVU. Marek Ormandík patrí medzi významných tvorcov svojej generácie, realizoval množstvo samostatných i skupinových výstav nielen na Slovensku, ale aj v Česku, Rusku, Slovinsku, Francúzsku, Nórsku, Taliansku, Poľsku, Nemecku, Chorvátsku, Srbsku, Bielorusku či Rakúsku. Venuje sa maľbe, kresbe, sochárskej tvorbe, grafike a ilustrovaniu. Žije a tvorí v Bratislave.
Majstrovstvá Európy v korfbale 2006

Majstrovstvá Európy v korfbale 2006 boli v poradí 3. Majstrovstvá Európy v korfbale, ktoré organizovala Medzinárodná korfbalová federácia (IKF). Konali sa v Budapešti, v Maďarsku v dňoch od 16.22. apríla 2006, za účasti 8 tímov. Nováčikom turnaja bolo iba družstvo Ruska. Svoj tretí titul za sebou získalo , ktoré vo finálovom zápase zvíťazilo nad . 
Všetkých 8 družstiev ktoré sa kvalifikovali na tieto majstrovstvá, postúpilo aj na Majstrovstvá sveta 2007, ktoré sa uskutočnili v Česku.
Anna Ghannamová

Anna Ghannamová (* 10. apríl 1969, Zlaté Moravce) je slovenská novinárka. Je prezidentkou OZ Šanca pre nechcených a je tiež členkou združenia Urobme to!
Hammerheart

Hammerheart je piaty radový album od švédskej metalovej skupiny Bathory. Ide o prvý plnohodnotný viking metalový počin skupiny (prvky tohto štýlu sa objavili už na predchádzajúcom albume Blood Fire Death, stále však šlo prevažne o black metalovú nahrávku).
Z albumu pochádza pieseň „One Rode to Asa Bay“, ku ktorej skupina natočila svoj jediný videoklip v histórii.
Skladby.
Hudba a texty - Quorthon
Twilight of the Gods

Twilight of the Gods je šiesty album od Bathory. Album nadväzuje na viking metalový štýl svojho predchodcu.
Skladby.
Texty - Quorthon, hudba - Quorthon (ak nie je uvedené inak)
Na verzii z roku 2003 boli prvé tri piesne spojené do jednej stopy.
If You Were Still Around

„If You Were Still Around“ je pieseň waleského hudobníka a hudobného skladateľa Johna Calea. Spolu s Caleom sa na nej autorsky podieľal dramatik Sam Shepard. Prvýkrát vyšla v roku 1982 na Caleovom albume "Music for a New Society". 27. októbra 2014, rok po smrti Caleovho spoluhráča zo skupiny The Velvet Underground, gitaristu a speváka Lou Reeda, Cale predstavil novú verziu tejto piesne. Bol k nej natočený aj videoklip, ktorého režisérkou bola Abigail Portner. Na začiatku videa Cale leží na podlahe v polohe plodu a neskôr si prezerá fotografie Reeda, ale aj ďalších hudobníkov. Nová verzia piesne sa od tej pôvodnej výrazne líši; pôvodná mala výrazné aranžmány pre organ, zatiaľ čo nová obsahuje modernejšie zvuky gitár a rytmov.
Vizovická vrchovina

Vizovická vrchovina je geomorfologický celok na východnej Morave v geomorfologickej oblasti Slovensko-moravské Karpaty. Najvyššie vrchy sú "Klášťov" (), "Spletený vrch" () a "Rýsov" (). Členitú vrchovinu tvoria najmä flyšové pieskovce a ílovce.
Vizovická vrchovina patrí do povodia rieky Moravy, ktorej najvýznamnejšími prítokmi sú v týchto miestach Dřevnice a Olšava. Susedí s Bielymi Karpatmi na JV a Hostýnskymi a Vsetínskymi vrchmi na severe. Lesy sú väčšinou zmiešané, s veľkým zastúpením dubov, bukov, ale vo veľkej miere je tiež zastúpený smrek. Z hľadiska administratívneho členenia patrí celá oblasť do Zlínskeho kraja.
JetAge

JetAge je slovenská letecká spoločnosť sídliaca v hlavnom meste Slovenska, v Bratislave na Letisko M. R. Štefánika. Ako letecká škola poskytuje letecký výcvik a ďalšie výcviky a vzdelávacie kurzy s leteckou tematikou.
História.
Obchodná spoločnosť s ručením obmedzeným bola založená dňa 15. augusta 2013 ako ProfiPilot Services, s.r.o. V januári 2014 bola obchodná spoločnosť premenovaná na súčasný názov JetAge, s.r.o. Sídlo spoločnosti bolo presťahované do Bratislavy.
Letecká spoločnosť JetAge bola založená piatimi pilotmi a leteckými inštruktormi, ktorí v minulosti pracovali pre viaceré renomované letecké spoločnosti, ako Danube Wings, VR Jet a Opera Jet.
Cieľom spolupráce týchto piatich ľudí bolo založiť profesionálnu leteckú spoločnosť v Bratislave, ktorá bude schopná poskytovať široké spektrum leteckých služieb, primárne však letecký výcvik, aerotaxi, manažment lietadiel a mnohé ďalšie.
Letecká škola.
V októbri 2014 vydal Dopravný úrad spoločnosti JetAge osvedčenie leteckej školy, ktorej pomenovanie je v regióne EASA známy ako "Approved Training Organization". Letecká škola JetAge je držiteľom osvedčenia vydaného v súlade s Časťou ORA s referenčným číslom SK.ATO.010. Letecká škola SK.ATO.010 je oprávnená poskytovať letecký výcvik v súlade s Nariadením 1178/2011 (Časť FCL) vrátane kurzu pre odbornosť dopravný pilot - Frozen ATPL(A).
JetAge je jedna z troch leteckých škôl na Slovensku, ktorá je oprávnená poskytovať výcvik na získanie prístrojovej kvalifikácie (lietanie podľa pravidiel IFR)..
Letecká škola však poskytuje aj výcviky pre rekreačných pilotov, tzv. súkromný pilot, letecký výcvik pre nočné lety VFR a taktiež aj nadstavbové výcviky pre leteckých inštruktorov.
Flotila.
V decembri 2014 je flotila leteckej školy JetAge tvorená unifikovanou flotilovou radou lietadiel rakúskeho výrobcu Diamond Aircraft Industries.
Testovacie centrum – letecká angličtina.
V decembri 2014 vydal Dopravný úrad spoločnosti JetAge osvedčenie "Testing service provider" v súlade s požiadavkami ICAO a Časti FCL kladené na preskúšanie jazykovej spôsobilosti (angličtiny) leteckého personálu. Osvedčenie testovacieho centra (TSP) s referenčným číslom 001/2014 umožňuje spoločnosti JetAge vykonávať školenie a preskúšanie zo znalostí leteckej angličtiny pre letecký personál.
Ostatné služby.
JetAge je oficiálnym partnerom pre distribúciu a predaj lietadiel výrobcu Diamond Aircraft Industries na území Slovenska.
Mark Wahlberg

Mark Robert Michael Wahlberg (* 5. jún 1971, Boston, Massachusetts, USA) je americký herec, producent, model a bývalý reper. V minulosti bol známy ako Marky Mark a stal sa známym ako frontman skupiny Marky Mark and the Funky Bunch. Neskôr sa dal na herectvo, a dnes je známy vďaka svojím hereckým úlohám vo filmoch ako "Hriešne noci" (1997), "Traja králi" (1999), "Dokonalá búrka" (2000), "Planéta opíc" (2001), "Rock Star" (2001), "Lúpež po taliansky" (2003), "Na druhej strane" (2006), za ktorý bol nominovaný na Oscara v kategórii Najlepší mužský herecký výkon vo vedľajšej úlohe, "Fízli zo zálohy" (2010), "Fighter" (2010), "Macík" (2012), "Na život a na smrť" (2013), "Krv a pot" (2013) a "" (2014)
Mladosť.
Wahlberg sa narodil v Dorchesteri pri Bostone, Massachusetts, ako najmladší z deviatich súrodencov (Arthur, Jim, Paul, Robert, Tracey, Michelle, Debbie (zomrela v roku 2003 vo veku 43 rokov) a Donnie. Wahlbergova matka, Alma Elaine (Donnelly), bola banková úradníčka a zdravotná sestra, a Wahlbergov otec, Donald Edward Wahlberg, bol vodič dodávky. Jeho rodičia sa rozviedli v roku 1982 a odvtedy sa jeho čas rozdelil medzi nich. Jeho otec bol švédskeho a írskeho pôvodu, a jeho matka bola írskeho, anglického a francúzsko-kanadského pôvodu.
Kings of Leon

Kings of Leon je americká rocková skupina založená v Nashville v Tennessee v roku 1999. Skupina sa skladá z bratov Caleba Followilla (hlavný spev, rytmická gitara), Nathana Followilla (bicie, perkusie, sprievodný spev) a Jared Followill (basová gitara, sprievodný spev), spolu s ich bratrancom Matthewom Followillom (sólová gitara, sprievodný spev).
Hudobný štýl skupiny bol pôvodne zmesou južanského rocku a blues, ale neskôr skupina prešla množstvom žánrov až po zvuk alternatívneho rocku a arena rocku. Medzi ich najznámejšie single patria „Sex on Fire“, „Use Somebody“ a „Notion“. Skupina vydala dodnes osem štúdiových albumov, z ktorých posledný s názvom "When You See Yourself" bol vydaný dňa 5. marca 2021.
Majstrovstvá Európy v korfbale 2010

Majstrovstvá Európy v korfbale 2010 boli v poradí 4. Majstrovstvá Európy v korfbale, ktoré organizovala Medzinárodná korfbalová federácia (IKF). Konali sa v piatich holandských mestách: Almelo, Haag, Leeuwarden, Rotterdam a Tilburg, v dňoch od 22.31. októbra 2010, za účasti rekordných 16 tímov. Počet účastníkov sa oproti minulému turnaju zvýšil až o 8 tímov. Nováčikmi turnaja bolo až 5 družstiev: Írsko, Srbsko, Škótsko, Turecko a Wales. Svoj štvrtý titul v rade získalo , ktoré vo finálovom zápase zvíťazilo nad . 
Turnaj zároveň slúžil ako kvalifikácia na Majstrovstvá sveta 2011, ktoré sa uskutočnili v Číne. Kvalifikovalo sa na ne 10 najlepších družstiev.
Zoznam chránených území v okrese Prostějov

Toto je zoznam chránených území v okrese Prostějov aktuálny k júnu roku 2020, v ktorom sú uvedené chránené územia okresu Prostějov.
Čechy pod Kosířem (prírodná pamiatka)

Čechy pod Kosířem sú prírodná pamiatka ev. č. 5842, nachádzajúca sa v obci Čechy pod Kosířem v okrese Prostějov. Lokalitu spravuje Agentúra ochrany prírody a krajiny ČR.
Ochrana.
Predmetom ochrany je európsky významný druh podkovára krpatého "(Rhinolophus hipposideros)".
Poloha.
Ide o zámok, v ktorého povalových priestoroch a pod schodiskom sa jeho kolónia vyskytuje. Niektoré v objekte aj zimujú. Zámok leží v prostredí veľmi hodnotného parku.
Jozef Inštitoris

Jozef Inštitoris ("Institorisz de Mosócz"; * 19. marec 1835, Hodruša – † 6. marec 1921, Hodruša) bol evanjelický farár, slovenský hudobný skladateľ, zbormajster, osvetový pracovník a pedagóg zemianskeho pôvodu.
Životopis.
Jeho otec bol farár Andrej Institorisz a matka Anna rod. Frečková. Študoval v Banskej Štiavnici, teológiu v Prešove a Rostocku. Pôsobil ako učiteľ v Hodruši, v Slovenskom Aradáči, ako evanjelický farár v Spálove, Plachtinciach a Pribyline, ako profesor na slovenskom evanjelickom gymnáziu v Martine (186873, 187073 ako jeho správca). Zostavil výročnú správu martinského gymnázia za školský rok 187071, prispieval do Národných novín, Obzoru, Cirkevných listov a Evanjelického cirkevníka. Ako zbormajster sa zaslúžil o rozvoj hudobného života v Martine
Victoria Cougars

Victoria Cougars je bývalý kanadský hokejový klub z mesta Victoria v provincii Britská Kolumbia, víťaz Stanley Cupu v sezóne 1924/25 a finalista 1925/26. Je jediným víťazom tejto trofeje mimo klubov NHL v rokoch 1918 – 1926, teda v čase, keď víťaz NHL bojoval o trofej s víťazmi ďalších severoamerických profesionálnych líg: Pacific Coast Hockey Association a Western Hockey League ("pôvodný názov" Western Canada Hockey League).
Klub vznikol v roku 1911 pod názvom Victoria Senators a svoju činnosť ukončil po zániku Western Hockey League v roku 1926. Väčšina jeho hráčov následne prestúpila do novovzniknutého Detroit Cougars.
Andělova zmola

Andělova zmola je prírodná rezervácia ev. č. 1244 neďaleko obce Čechy pod Kosířem v okrese Prostějov. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú vysychavé dúbravy veľmi blízke pôvodným porastom. Množstvo druhov nižších rastlín-machov, terestrických rias, lišajníkov. Chránené druhy sú zastúpené jagavkou konáristou, prvosienkou jarnou, kopytníkom európskym, bradáčikom vajcovitolistým, vtáčou prilbou bielou atď. Územie je významné z hľadiska ornitologického. Ako lesné spoločenstvo veľmi blízke pôvodnému je významným ekologickým biocentrom regionálneho významu.
Stredná odborná škola obchodu a služieb Trenčín

Stredná odborná škola obchodu a služieb Trenčín (pôvodne Stredné odborné učilište, neskôr Združená stredná škola hotelových služieb a obchodu), známa aj pod názvom „Jilemák“ je stredná odborná škola ktorá sídli v Trenčíne.
Odbory.
Súčasné.
Študijný odbor končí maturitou a záverečnými skúškami - výučným listom.
Študijné odbory končia maturitou.
Všetky odbory končia záverečnými skúškami - výučným listom, ale je možnosť pokračovať v dvojročnom nadstavbovom štúdiu a ukončiť maturitou, čím absolvent získa úplné stredoškolské vzdelanie.
Denné štúdium je určené pre absolventov učebných odborov, ktorí absolvovaním „nadstavby“ získajú maturitu.
Jonas Salk

Jonas Salk Edward (* 28. október 1914, New York, New York, USA – † 23. jún 1995, La Jolla, Kalifornia) bol americký lekár, výskumník a virológ, vynálezca vakcíny proti detskej obrne. Tento vynález si nedal patentovať a umožnil jej voľné šírenie. Odhaduje sa, že tým prišiel asi o 7 miliárd dolárov..
Životopis.
Jonas pochádzal z prostredia židovskej prisťahovaleckej komunity. Jeho rodičia nedostali formálne vzdelanie. Už na strednej škole pre mimoriadne nadané deti (Townsend Harris High School) bol známy ako perfekcionista. Škola poskytovala príležitosť pre nadané deti prisťahovalcov, ktoré sa následne mohli dostať na súkromné vysoké školy. V roku 1934 získal titul bakalár na City College of New York. Na naliehanie svojej matky odložil ambície stať sa právnikom a pripravoval sa na štúdium medicíny. Po absolvovaní lekárskej fakulty pôsobil v nemocnici Mount Sinai v New Yorku.
Neskôr bol oslovený riaditeľom výskumu Národnej nadácie pre detskú obrnu a spýtal sa, či by sa podieľal na projekte výskumu detskej obrny pre nadácie. Salk túto ponuku prijal a výsledkom bol vynález vakcíny proti tejto chorobe. Po vynájdení vakcíny sa stal verejne známou osobnosťou. Zomrel na zlyhanie srdca a je pochovaný v El Camino Memorial Park v San Diegu.
Vynález vakcíny.
Do zavedenia očkovania, bola detská obrna považovaná za jeden z najdesivejších problémov zdravotníctva. V Spojených štátoch sa pravidelne opakovali epidémie obrny. V roku 1952 zaznamenali takmer 58000 prípadov, pričom si vyžiadala celkovo 3145 životov a 21269 si odnieslo mierne a vážnejšie následky vo forme ochrnutia. Jednou z najznámejších osobností postihnutých obrnou bol americký prezident Franklin Delano Roosevelt.
V roku 1954 sa Salk ujal projektu financovaného Národnou nadáciou pre detskú obrnu, ktorého cieľom bolo určiť počet typov detskej obrny. Dr. Salk tu videl príležitosť na rozšírenie projektu a vynájdenie vakcíny. Rozsiahly projekt so zapojením množstva dobrovoľníkov slávil úspech 12. apríla 1955, kedy bola zverejnená správa o vynáleze vakcíny. Jediným zámerom Dr. Salka bolo vyvinúť bezpečnú a účinnú vakcínu tak rýchlo, ako to len je možné a bez záujmu o osobný zisk. Na otázku, kto vlastní patent k vakcíne, odpovedal: "Neexistuje žiadny patent; mohli by ste patentovať slnko?"
Metamerizmus

 Metamerizmus (iné názvy: metaméria, metamera) je jav, ktorý súvisí s integrálnym vnímaním farebných podnetov.
Keďže náš zrak, tak isto ako bežné kolorimetre, vníma svetlo ako celistvú zložku (svetlo zložené z viacerých vlnových dĺžok), nie je schopný zistiť reálne farebné spektrum, ale iba výsledok pôsobenia zloženého spektra na jednotlivé svetlocitlivé bunky oka.
Sú preto prípady, keď získame zhodné podnety, ktoré vydávajú rôzličné zdroje, pričom nevieme rozlíšiť rozličné farebné spektrá, lebo ich celistvé pôsobenie vyvoláva zhodnú retinálnu reakciu.
Tak isto sa môžu správať aj kolorimetre, ktoré vyhodnocujú farebné súradnice. Dôsledok tohto javu je to, že viac spektrálnych distribúcií sa môže javiť ako farebne zhodných, pričom to tak vo skutočnosti nie je.
Dôsledy.
Vnímanie farieb zrakom je dané farbou telesa a jeho osvetlením. Farba telesa vzniká optickými vlastnosťami jeho povrchu - časť zloženého svetla jednotlivých vlnových dĺžok sa odrazí, časť sa pohltí. Podobne aj svetlo osvetľujúce teleso sa skladá z rôznych vlnových dĺžok, ktoré sú dané spektrom farieb zdroja svetla s spektrom farieb už raz odrazeného svetla (od stien, tienidla lampy, prostredia). Ľudské oko (aj kolorimetre) preto môžu pri jednom druhu osvetlenia vyhodnotiť dva rôzne farebné objekty ako farebne absolútne zhodné, ale pri inom druhu osvetlenia sa javia ako farebne podstatne rozdielne.
Prakticky sa s týmto javom môžeme stretnúť pri osvetlení prirodzeným a umelým svetlom. Napr. automobil s nastriekanou časťou karosérie sa pri prirodzenom svetle javí ako farebne nemenný, no pri umelom osvetlení majú nastriekané časti úplne iný odtieň. Podobne farebne zladené časti oblečenia v predajni sa na vonkajšom osvetlení javia ako farebne úplne odlišné.
Kolorimetria

Kolorimetria môže byť:
Korfbal na Svetových hrách 1985

Korfbal na Svetových hrách 1985 bol korfbalový turnaj v rámci multišportového podujatia Svetových hier 1985, ktorý sa konal v Londýne, v Spojenom kráľovstve od 29. júla do 1. augusta 1985, za účasti 6 tímov. Korfbalový turnaj sa na Svetových hrách predstavil vôbec prvýkrát. Všetky zápasy sa hrali v aréne Crystal Palace National Sports Centre s kapacitou 5 000 divákov. Turnaj pozostával iba z jednej skupiny, v ktorej sa stretol každý s každým bez následných zápasov play-off. Titul získalo .
Výsledky.
Play-off sa nehralo
Michal Iľovský

Michal Iľovský (* 26. september 1920, Obyce – † 8. september 1944, Kremnické Bane) bol pilot Slovenských vzdušných zbraní a povstaleckého letectva v druhej svetovej vojne.
Život.
Zúčastnil sa ťaženia na východnom fronte s veliteľstvom "Lipa". Po návrate absolvoval vojenskú akadémiu v Bratislave, odkiaľ bol vyradený 30. marca 1943 v hodnosti poručík. Po vypuknutí SNP sa na druhý deň pozemnou cestou presunul na letisko Tri Duby. Vykonával prieskumné a bojové lety na lietadlách Letov Š.328 a Avia B.534. Počas prieskumného letu 8. septembra 1944 na B.534 pri prelietavaní masívu Kremnických vrchov za veľmi nepriaznivého počasia zavadil v hmle podvozkom o strom a zrútil sa. Pri tejto nehode zahynul.
Alfa Romeo 156

Alfa Romeo 156 (Typ 932) je automobil strednej triedy, ktorý v rokoch 1997 až 2005 vyrábala talianska automobilka Alfa Romeo (verzia Crosswagon sa vyrábala do konca roku 2006 a sedan do konca roku 2005 v Európe). Model 156 bol predstavený v roku 1997 na Frankfurtsom autosalóne, kedy nahradil Alfa Romeo 155. automobily boli vyrábané v závode Fiat Group v Pomigliano d'Arco v Taliansku a v závode General Motors v Rayongu v Thajsku. Medzi rokmi 1997 a 2005 bolo vyrobených 680 000 automobilov Alfa Romeo 156, čo bolo obrovským úspechom pre automobilku.
Model 156 bol dostupný vo verziách sedan a kombi zvané "sportwagon" spoločne so siedmymi dostupnými motorizáciami. Takisto model 156 prešiel dvomi faceliftami, prvým v roku 2002 a druhým v roku 2003. V reklama na verziu Sportwagon si zahrala herečka Catherine Zeta-Jones.
Alfa Romeo 156 vo verzii sedan sa prestal v Európe vyrábať koncom roku 2005, avšak verzia Q4 Crosswagon s pohonom 4 × 4 sa vyrábala do konca roku 2006. Model 156 bol nahradený modelom 159, z ktorého tiež vzniklo dvojdverové kupé Brera, ktoré nahradilo kupé GTV spolu aj s kabrioletom Spider. V roku 1998 vyhral model 156 cenu Európske auto roka.
Verzia GTA.
V septembri 2001 boli na Frankfurtskom autosalóne uvedené verzie 156 GTA a Sportwagon GTA. GTA pochádza z názvu automobilu Alfa Romeo GTA zo 60. rokov, pričom GTA písmená znamenajú Gran Turismo Alleggerita (odľahčený Grand tourer). Hoci názov naznačuje, že verzia GTA je ľahšia ako základný model 156, vôbec to tak nebolo. Bola ešte o 91 kg ťažšia ako model 156 s motorom 2,5 V6. Celkovo sa vyrobilo 2973 verzii GTA sedan a 1678 GTA Sportwagon.
S jej 3,2 litrovým motorom je ľahké dosiahnuť spotrebu v meste 18,1 l/100 km, pričom kombinovaná je 12,1 l/100 km a mimo mesta je 8,6 l/100 km. Prvá verzia GTA bola predaná online aukciou, pričom jej konečná víťazná cenová ponuka bola 48 691,26 eur. Táto suma bola venovaná charitatívnemu fondu Telethon. Verzia GTA bola vybavená buď 6-rýchlostnou manuálnou prevodovkou alebo 6-rýchlostnou Selespeed (s pádlami pod volantom) hydraulicky ovládanou spojkovou manuálnou prevodovkou. Výkon verzie GTA bol zvýšený na 184 kW/250 koní, svetlá výška bola znížená a použité bolo tiež tvrdšie odpruženie, výraznejší bodykit a kožený interiér. Odpruženie bolo špecificky navrhnuté pre verziu GTA divíziami Fiat Research Centre a Fiat Auto Design and Development Department. Riadenie malo rýchlejšiu odozvu, je potrebných len 1,7 otáčky, oproti 2,1 na klasickej verzii 156. Verizia GTA mala tiež väčšie brzdy Brembo (vpredu 305 mm priemer kotúčov, vzadu 276 mm priemer kotúčov). Predné brzdové kotúče boli neskôr zväčšené na priemer 330 mm. Následne v októbri 2005 bola výroba verzie GTA ukončená z dôvodu prechodu na výrobu nového modelu 159.
Motoršport.
Alfa Romeo 156 súťažila vo viacerých šampionátoch, vrátane World Touring Car Championship, European Touring Car Championship a British Touring Car Championship. V roku 1998 ponúkla automobilka Alfa Romeo na predaj verziu 156 Skupiny N určenú na pretekársku trať.
Come Out and Play

„Come Out and Play“ (vydaná s podtitulkom „Keep 'Em Separated“ v niektorých edíciách) je skladba kalifornskej punk rockovej skupiny The Offspring. skladba je prezývaná „Keep 'Em Separated“ pretože sa v nej opakuje refrén ("you gotta keep 'em separated"). Je siedmou skladbou albumu "Smash" (1994) a bola vydaná ako prvý singel z tohto albumu. Napísal ju frontman Dexter Holland a je druhým singlom skupiny po singli „I'll Be Waiting“ (1986). Skladba je považovaná za prelomovú pre skupinu hlavne pre vysokú hranosť v rádiách a tiež pre obsadenie 1. miesta v rebríčku Modern Rock Tracks, čo spopularizovalo ako skupinu, tak aj pop punk.
Smash

Smash môže byť: